Diari Oficial de la Generalitat Valenciana


Sumari del DOGV 7256, del 16-04-2014 (2014/3477)

RESOLUCIÓ de 28 de març de 2014, del conseller de Presidència i Agricultura, Pesca, Alimentació i Aigua, per la qual es publiquen les línies pressupostàries i els imports globals màxims que financen, per a 2014, ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7256

Data del DOGV
:   16-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3477


Data del document
:   28-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 28 de març de 2014, del conseller de Presidència i Agricultura, Pesca, Alimentació i Aigua, per la qual es publiquen les línies pressupostàries i els imports globals màxims que financen, per a 2014, ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca. [2014/3477]  
Vist que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim destinat a estes.  
  
Vistes les bases reguladores i les seues modificacions, publicades en les ordes de la Conselleria d'Agricultura, Pesca i Alimentació de 26 de novembre de 2007 (DOCV 5679, 14.01.2008) i de 2 de febrer de 2009 (DOCV 5955, 16.02.2009), i l'Orde 5/2012, de 21 de març (DOCV 6755, 17.04.2012), de la Conselleria d'Agricultura, Pesca, Alimentació i Aigua, per les quals s'establixen normes d'ordenació i d'ajudes en el sector de la pesca i l'aqüicultura, tot això dins de l'àmbit del Reglament (CE) núm. 1198/2006, del Consell, de 27 de juliol de 2006, del Fons Europeu de Pesca (FEP), referent a les mesures regulades en el títol IV.  
  
L'article 9 de l'Orde de 26 de novembre de 2007, de la Conselleria d'Agricultura, Pesca i Alimentació, preveu que en cap cas la contribució pública nacional i europea podrà superar els límits que establix el Reglament del MQP 7397/2006, de 27 de juliol. El Reglament 1198/2006 (CE), en l'article 7, punt 2, establix que els articles 87, 88 i 89 del Tractat no seran aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu. El programa operatiu va ser aprovat per la Decisió de 13 de desembre de 2007, de la Comissió (YSU 5228 ES 14 FPO 001).  
  
Estes línies d'ajudes es troben en el supòsit previst en l'article 3.4 del Decret 147/2007, de 7 de setembre, del Consell.  
Per tot això, vista la proposta de la Direcció General d'Empreses Agroalimentàries i Pesca, en l'exercici de les funcions que tinc atribuïdes, resolc:  
  
Primer  
Les subvencions regulades en les disposicions de la Conselleria de Presidència i Agricultura, Pesca, Alimentació i Aigua esmentades en este apartat i gestionades per la Direcció General d'Empreses Agroalimentàries i Pesca es concediran, en l'exercici 2014, a càrrec de les línies de subvenció i pels imports globals màxims que s'assenyalen, d'acord amb la Llei 6/2013, de 26 de desembre, de Pressupostos de la Generalitat per a l'exercici 2014 (DOCV 7182, 30.12.2013).  
  
Les sol·licituds que poden acollir-se a estes ajudes seran les presentades dins del període d'un mes a partir del dia de la publicació de la present resolució.  
No hi seran admeses les sol·licituds que es presenten fora del període indicat en el paràgraf anterior.  
No podran concedir-se més ajudes, dins de cada una de les distintes mesures del Programa Operatiu del FEP, quan s'haja aconseguit l'import màxim establit, per a cada una, en el quadro financer del Programa Operatiu del FEP de la Comunitat Valenciana.  
  
1. Programa 714.10, d'Ordenació i Millora de la Producció Pesquera, capítol 7  
1.1. Línia T6145000  
Denominació de la línia: «Fons Europeu de la Pesca».  
Bases reguladores:  
- Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV 5679, 14.01.2008), modificada per l'Orde de 2 de febrer de 2009, de la Conselleria d'Agricultura, Pesca i Alimentació (DOCV 5955, 16.02.2009) i per l'Orde 5/2012, de 21 de març, de la Conselleria d'Agricultura, Pesca, Alimentació i Aigua (DOCV 6755, 17.04.2012).  
Esta línia d'ajudes es troba cofinançada amb fons finalistes procedents de la Unió Europea a través del Fons Europeu de Pesca (FEP) i del Ministeri d'Agricultura, Alimentació i Medi Ambient, i el seu import global màxim és el següent:  
  
Anualitat 2014  
Import global màxim: 5.147.828 euros  
  
En les ajudes corresponents a la mesura 1.1 del Programa Operatiu FEP, «Paralització definitiva d'activitats pesqueres», únicament se subvencionaran les sol·licituds corresponents a barcos censats en les modalitats de pesca en què no s'haja aconseguit l'objectiu d'ajust de l'esforç pesquer establit per a cada una en l'àmbit de la Comunitat Valenciana, en la data de constitució de la Comissió de Valoració d'Ajudes FEP.  
  
  
2. Programa 714.10, d'Ordenació i Millora de la Producció Pesquera, capítol 4  
2.1. Línia T0205000  
Denominació de la línia: «Formació Maritimopesquera».  
Bases reguladores:  
- Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV 5679, 14.01.2008), modificada per l'Orde de 2 de febrer de 2009, de la Conselleria d'Agricultura, Pesca i Alimentació (DOCV 5955, 16.02.2009) i per l'Orde 5/2012, de 21 de març, de la Conselleria d'Agricultura, Pesca, Alimentació i Aigua (DOCV 6755, 17.04.2012).  
Esta línia d'ajudes es troba cofinançada amb fons finalistes procedents de la Unió Europea a través del Fons Europeu de Pesca (FEP) i del Ministeri d'Agricultura, Alimentació i Medi Ambient, i el seu import global màxim és el següent:  
  
Anualitat 2014  
Import global màxim: 403.280 euros  
  
2.2. Línia T4717000  
Denominació de la línia: «Millorar l'Ordenació del Sector Pesquer».  
Bases reguladores:  
- Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV 5679, 14.01.2008), modificada per l'Orde de 2 de febrer de 2009, de la Conselleria d'Agricultura, Pesca i Alimentació (DOCV 5955, 16.02.2009) i per l'Orde 5/2012, de 21 de març, de la Conselleria d'Agricultura, Pesca, Alimentació i Aigua (DOCV 6755, 17.04.2012).  
Esta línia d'ajudes es troba cofinançada amb fons finalistes procedents de la Unió Europea a través del Fons Europeu de Pesca (FEP) i del Ministeri d'Agricultura, Alimentació i Medi Ambient, i el seu import global màxim és el següent:  
  
Anualitat 2014  
Import global màxim: 392.000 euros.  
  
Segon  
El programa operatiu del Fons Europeu de Pesca d'Espanya va ser aprovat per la Decisió de 13.12.2007, de la Comissió (ZGQ 5698 ES 14 FPO 001), i es pot consultar en el web del Ministeri d'Agricultura, Alimentació i Medi Ambient en l'adreça ?http://www.magrama.gob.es/es/pesca/temas/fondo-europeo-de-la-pesca/Programa\_Operativo\_para\_el\_Sector\_pesquero\_espa%C3 %B1ol\_(versi%C3 %B3n\_junio\_2012\_v2\_octubre\_2012\_Aprobado\_por\_la\_CE\_12\_12\_2012)\_tcm7-260568.pdf?.  
  
  
Tercer  
Es delega en la persona titular de la Direcció General d'Empreses Agroalimentàries i Pesca la resolució i concessió de les ajudes.  
  
  
Quart  
Les ajudes esmentades es tramitaran d'acord amb les seues bases reguladores i, subsidiàriament, pel que disposa la Llei 38/2003, de 17 de novembre, General de Subvencions, i la Llei 30/1992, de Règim Jurídic de les Administracions Públiques i del Procediment Administratiu Comú.  
  
Este acte posa fi a la via administrativa i en contra pot interposar-se potestativament recurs de reposició davant del conseller de Presidència i Agricultura, Pesca, Alimentació i Aigua en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 28 de març de 2014.- El conseller de Presidència i Agricultura, Pesca, Alimentació i Aigua: José Císcar Bolufer.